23 
III. Om nogle Bygningsforhold hos Ferskvands- 
Cypriderne. 
Lilljeborg (31) og Zenker (74) har vel i Hovedtrækkene 
angivet de vigtigste Bygningsforhold hos Ostracoderne; men det 
følger af sig selv, at meget har undgaaet deres Opmærksomhed. 
Ikke saa lidt Nyt er føjet til af senere Forfattere: Sars (55—59), 
Claus (12—16), Brady & Norman (10—11), Rehberg (51), 
Våvra (71) og Daday (18); men nogen større samlet Undersøgelse 
er, som tidligere nævnt, ikke givet for Ferskvandsformernes Ved- 
kommende. Havformerne findes derimod meget omfattende behand- 
lede af W. Miller (46) i hans voluminøse Arbejde over Middel- 
havets Ostracoder. 
I det følgende vil Forfatteren søge at belyse enkelte Bygnings- 
forhold hos: Ferskvands-Cypriderne for derigennem muligvis at 
berigtige nogle af de tidligere Angivelser; men det maa dog kun 
opfattes som et Forarbejde til en mere indgaaende Behandling af 
Ferskvands-Ostracoderne. 
Ostracodernes Krop er meget sammentrængt, og man finder 
hos de fleste kun svage Spor af Leddeling. Hele Dyret omsluttes 
fuldstændig af to fra Rygsiden udgaaende Folder, der er stærkt 
kitiniserede og forkalkede paa Ydersiden. Man kalder dem Skal- 
lerne, og de kan ved stærke Muskler lukkes fuldstændigt sammen; 
alle Lemmerne omsluttes af dem. 
Overlæben er stærk udviklet og ved en temmelig dyb Fure 
afsat fra Kroppen (se Fig. 4, 5, 6). Den er imod Spidsen udstyret 
med mange Rækker Haar (Fig. 6); langs selve Kanten findes en 
Række større Tænder (Fig. 67)... Formen af Overlæben og Stillingen 
af de smaa Børster er forskellig for hver Art og vil derfor: kunne 
anvendes ved Artsbeskrivelsen. 
Nogen egentlig Underlæbe findes ikke, derimod dannes Mund- 
aabningens Bagkant af en Tværliste (Fig. 4 4), foran hvilken ligger 
en tynd fintbehaaret Hud, som gaar over i Mundhulens Gulv. 
